Държавен вестник, бр. 73, 2010 г., стр. 31

БРОЙ  73	
Д Ъ Р Ж А В Е Н  В Е С Т Н И К 	
СТР.  31  
(3) Не се изискват разрешения за транспор­
тиране с цел внос и/или износ на боеприпаси 
за неогнестрелно оръжие.
Чл. 126. (1) Физически лица, пребиваващи 
на територията на трета държава, могат да 
внасят/изнасят до и от територията на Репуб­
лика България огнестрелни оръжия за ловни, 
спортни и културни цели и боеприпаси за 
тях след получаване на разрешение за внос/
износ от директора на ГДОП на МВР или 
от оправомощено от него длъжностно лице. 
(2) Лицата по ал. 1 подават до директора 
на ГДОП на МВР заявление по образец, в 
което се посочват идентификационни данни 
на огнестрелното оръжие и боеприпасите за 
него, придружено със следните документи:
1. документ, удостоверяващ причината 
за внос/износ – покана, в която е посочено 
мястото, на което ще се проведе съответното 
мероприятие, и времетраенето му;
2. копие от документа, удостоверяващ, че 
лицето има право да носи и употребява ог­
нестрелното оръжие, издаден от компетентен 
орган на третата държава;
3. документ за платена такса в размер, 
определен с тарифата по чл. 12.
(3) Разрешението за внос/износ по ал. 1 се 
издава по реда на чл. 124.
(4) Лицата по ал. 1 могат да транспортират 
внесеното на територията на Република Бъл­
гария огнестрелно оръжие и боеприпаси за 
него на територията на друга държава членка 
след получаване на Европейски паспорт за 
огнестрелно оръжие по реда на чл. 117 и 118. 
(5) Физически лица, пребиваващи на тери­
торията на трета държава, могат да внасят/
изнасят на територията на Република Бъл­
гария огнестрелно оръжие за самоотбрана и 
боеприпаси за него само в случаите, когато 
са служители на държавна или международна 
организация с предмет на дейност борба с 
престъпността или осъществяват охрана на 
официални делегации от трети държави. 
(6) Когато лицата по ал. 1 и 5 внасят/изнасят 
огнестрелно оръжие и боеприпаси за него, те 
могат да носят и употребяват оръжието само 
в срока и за целите, посочени в документа, 
удостоверяващ причините за пребиваването 
им, или в поканата за участие в спортното 
или ловното мероприятие. Огнестрелното 
оръжие и боеприпасите за него се съхраняват 
при условията на чл. 98, ал. 1 – 3.
(7) Лицата по ал. 5 декларират внесените/
изнесените огнестрелни оръжия и боеприпаси 
за тях на ГКПП.
Чл. 127. (1) Физически лица, пребиваващи 
на територията на трета държава, транзитно 
преминаващи през територията на Република 
България, пренасят притежаваното от тях 
огнестрелно оръжие за самоотбрана, за лов­
ни, спортни и културни цели и боеприпаси 
за него без разрешение, но задължително го 
декларират на ГКПП. 
(2) Спускателният механизъм на оръжие­
то по ал. 1 се запечатва при внасянето и се 
разпечатва при изнасянето му от органите на 
МВР на ГКПП.
Чл. 128. (1) Транзитен превоз на взривни 
вещества, пиротехнически изделия, огнестрел­
ни оръжия и боеприпаси през територията на 
Република България се извършва от физически 
и юридически лица, регистрирани като търгов­
ци, след издаване на разрешение за транзитен 
превоз от директора на ГДОП на МВР или 
от оправомощено от него длъжностно лице.
(2) Лицата по ал. 1 подават заявление по 
образец до директора на ГДОП на МВР, при­
дружено със следните документи:
1. разрешение за внос или за транзитен 
превоз през територията на държавата, след­
ваща Република България по маршрута на 
транзитния превоз, издадено от компетентния 
орган на съответната държава;
2. удостоверение за годност на превозните 
средства, в случаите когато такива се изискват 
съгласно изискванията на международните 
споразумения за превоз на опасни товари, по 
които Република България е страна;
3. при автомобилни превози – валидни ADR 
свидетелства на водачите, когато стоките са 
включени в международните споразумения за 
превоз на опасни товари, по които Република 
България е страна;
4. документ за платена такса в размер, 
определен с тарифата по чл. 12.
Чл. 129. (1) Разрешението за транзитен 
превоз на взривни вещества, пиротехнически 
изделия, огнестрелни оръжия и боеприпаси 
се издава по реда на чл. 124, има срок на 
валидност три месеца и в рамките на този 
срок може да се използва еднократно.
(2) Издадените разрешения по ал. 1 важат 
само за посочените в тях видове изделия в 
съответните количества и могат да се използват 
само от лицата, на чието име са издадени. 
(3) Не се изисква разрешение за транзи­
тен превоз на боеприпаси за неогнестрелни 
оръжия.
Чл. 130. Лицата, получили разрешение за 
внос на взривни вещества за граждански цели, 
спазват изискванията по чл. 33 и 34.
Чл. 131. Митническите органи към ГКПП 
отразяват в издадените разрешения по тази 
глава датата на осъществения внос, износ и 
транзитен превоз, както и съответното ко­
личество взривни вещества, пиротехнически 
изделия, огнестрелни оръжия и боеприпаси.